Սիրելի' երեխաներ,

Շնորհավորում եմ ձեզ Երեխաների իրավունքների պաշտպանության միջազգային օրվա կապակցությամբ: Մաղթում եմ ձեզ անհոգ և ուրախ մանկություն, որի բարի հուշերը կուղեկցեն ձեզ ողջ կյանքի ընթացքում: Հնարավորինս երկար վայելեք կյանքի ամենապայծառ և անդառնալի այս ժամանակահատվածը` մանկությունը, ինչի մասին մեծագույն ակնածանքով ենք հիշում մենք` մեծահասակներս: Թող տոնական այս օրվա տրամադրվածությունն ու ոգևորվածությունն ուղեկցեն ձեզ հետագա տարիներին` հանդիսանալով ապագա հաջողությունների և ձեռքբերումների նախադրյալը:

Շնորհավորում եմ նաև ձեզ, սիրելի՛ ծնողներ: Երեխաներն ամենամեծ ձեռքբերում են կյանքում: Դուք ունեք այդ ձեռքբերումը, մնում է, որ ըստ արժանվույն գնահատեք նաև այդ մարդ-երեխային, հարգեք նրա իրավունքներն ու ցանկությունները, դաստիարակեք սեփական «ես»-ով, ինքնահաստատված, հասարակության մեջ ինքնադրսևորվող, պետության զարգացման գործում սեփական ներդրումը գիտակցող քաղաքացիներ: Նորից ու նորից շնորհավոր բոլորիս տոնը, քանզի բոլորս էլ հոգու խորքում դեռ մանուկ ենք…

Հարգանքներով՝ համայնքի ղեկավար Հ. Շահգալդյան